b'\n_START_ARTICLE_\nKino festivalis\n_START_SECTION_\nAtsiradimas\n_START_PARAGRAPH_\nPirmasis didelis kino festivalis \xc4\xafvyko Venecijoje 1932\xc2\xa0m. XX a. 5\xe2\x80\x936 de\xc5\xa1. atsirado kiti didieji pasaulio kino festivaliai: Berlyno, Kan\xc5\xb3, Maskvos, Karlovy Var\xc5\xb3. Ilgiausiai be pertr\xc5\xabki\xc5\xb3 vyk\xc4\x99s festivalis yra Edinburgo (nuo 1947\xc2\xa0m.) \xc5\xa0iaur\xc4\x97s Amerikoje festivalis pirm\xc4\x85kart surengtas 1953\xc2\xa0m. (\xe2\x80\x9eKolumbo tarptautinis kino ir video festivalis\xe2\x80\x9c, arba \xe2\x80\x9eThe Chris Awards\xe2\x80\x9c\xc2\xa0\xe2\x80\x93 \xe2\x80\x9eKriso apdovanojimai\xe2\x80\x9c)._NEWLINE_Pirmasis kino festivalis \xc5\xa0iaur\xc4\x97s Amerikoje surengtas 1953\xc2\xa0m. (Kolumbo tarptautinis kino ir video festivalis, arba \xe2\x80\x9eThe Chris Awards\xe2\x80\x9c\xc2\xa0\xe2\x80\x93 \xe2\x80\x9eKriso apdovanojimai\xe2\x80\x9c). Tai vienas i\xc5\xa1 presti\xc5\xbei\xc5\xa1kiausi\xc5\xb3 dokumentinio, \xc5\xa1vietimo, verslo ir informacini\xc5\xb3 konkurs\xc5\xb3 JAV, gyvuojantis nuo 1952 met\xc5\xb3._NEWLINE_Po \xc5\xa1io renginio sek\xc4\x97 ketveriais metais v\xc4\x97liau \xc4\xafvyk\xc4\x99s tarptautinis San Francisko tarptautinis kino festivalis, vyk\xc4\x99s 1957-\xc5\xb3j\xc5\xb3 kov\xc4\x85, kurio pagrindinis objektas buvo pilnametra\xc5\xbeiai dramos \xc5\xbeanro filmai. \xc5\xa0is kino festivalis suvaidino itin didel\xc4\xaf vaidmen\xc4\xaf pristatant u\xc5\xbesienio valstybi\xc5\xb3 filmus Amerikos auditorijai, tarp j\xc5\xb3 ir Satyajit Ray, Indijos k\xc5\xabr\xc4\x97jo \xe2\x80\x9ePather Panchali\xe2\x80\x9c bei \xe2\x80\x9eKruvinasis sostas\xe2\x80\x9c, kurio re\xc5\xbeisierius Akira Kurosawa._NEWLINE_\xc5\xa0iandien vyksta t\xc5\xabkstan\xc4\x8diai kino festivali\xc5\xb3 visame pasaulyje, pradedant Sundance kino festivaliu Jutos valstijoje JAV ir Slamando kino festivaliu, baigiant siaubo \xc5\xbeanrui dedikuojamu renginiu, Terror Film Festival, Filadelfijos valstijoje._NEWLINE_Skaitmeninis vaidybini\xc5\xb3 filmas platinimas prasid\xc4\x97jo 2005 metais, kartu su pirmuoju pasaulyje interneto film\xc5\xb3 festivaliu GreenCine Online, kur\xc4\xaf r\xc4\x97m\xc4\x97 DivX.\n_START_SECTION_\nDalyvio mokestis\n_START_PARAGRAPH_\nDauguma kino festivali\xc5\xb3 i\xc5\xa1 kino k\xc5\xabr\xc4\x97j\xc5\xb3, norin\xc4\x8di\xc5\xb3, kad j\xc5\xb3 filmus atrinkt\xc5\xb3 rodymui, reikalauja dalyvio mokes\xc4\x8dio. Toks mokestis labai da\xc5\xbenas did\xc5\xbeiuosiuose kino festivaliuose, tokiuose kaip Kan\xc5\xb3 kino festivalis, Tarptautinis Toronto kino festivalis, Sundance kino festivalis, South by Southwest bei tarp ma\xc5\xbeesni\xc5\xb3, ta\xc4\x8diau prabangi\xc5\xb3 kino festivali\xc5\xb3, toki\xc5\xb3 kaip Tarptautinis Majamio kino festivalis ir Brit\xc5\xb3 Urban kino festivalis Londone._NEWLINE_Ta\xc4\x8diau ne visi kino festivaliai reikalauja startinio dalyvio mokes\xc4\x8dio. Pavyzd\xc5\xbeiui, Roterdamo ir Mumbajaus kino festivaliai neapmokestina dalyvi\xc5\xb3, norin\xc4\x8di\xc5\xb3 savo darb\xc4\x85 parodyti festivalio metu. Taip pat dalyvio mokes\xc4\x8dio nereikalauja ir kiti, ma\xc5\xbeesni, festivaliai, ta\xc4\x8diau ir film\xc5\xb3 atranka yra gerokai labiau ribota, kadangi tokie festivaliai nesiekia prisitraukti garsenybi\xc5\xb3 \xc4\xaf savo auditorij\xc4\x85.'